**SIA “LDZ CARGO” paziņo, ka no 2023.gada 14.oktobra stājas spēkā sekojošas izmaiņas   
tarifā “KTT-LV” un tarifā “LDZ CARGO–01”, kas saistītas ar minimālās aprēķinmasas paaugstināšanu pārvadāšanas maksas aprēķinos:**

**1.** Dzelzceļa kravu tranzītpārvadājumu tarifa “KTT-LV” 9.1.punkta tabula “Minimālo aprēķinmasu tabula” izteikta jaunā redakcijā:

Minimālo aprēķinmasu tabula

| **Nr.p.k.** | **Kravas nosaukums** | **HKN kods** | **Tonnas** |
| --- | --- | --- | --- |
| 1. | Automobiļi specializētajos vagonos | - | 10 |
| 2. | Sašķīdinātās, saspiestās un zem spiediena izšķaidītās gāzes cisternās | 2705, 2711, 2801, 2804, 2811, 2814, 2901, 2903 | 25 |
| 3. | Pārējās kravas | - | 35 |

**2.** Dzelzceļa kravu tranzītpārvadājumu tarifa “KTT-LV” 20.punkts izteikts jaunā redakcijā:

## 20. Krava uz savām asīm

Pārvadāšanas maksu par ritošā sastāva pārvadājumu kā krava uz savām asīm (tukšie vagoni, izņemot vagonus, kas tiek piesūtīti faktiskai kravas iekraušanai vai nosūtīti pēc faktiskas kravas izkraušanas, pasažieru vagoni, elektrovilcienu un dīzeļvilcienu vagoni, celtņi, ceļa mašīnas, lokomotīves un citas iekārtas pārvadājamās pa dzelzceļu) aprēķina par bruto masu, bet ne mazāk, kā par 35 tonnām, pēc tarifa KTT-LV likmēm, kas norādītas 4. sadaļas 1., 3. vai 5. tabulas 8. ailē, piemērojot šādus koeficientus atkarībā no ritošā sastāva bruto masas:

* līdz 35 tonnām – 0,80;
* no 36 līdz 49 tonnām – 0,60;
* no 50 un vairāk tonnām – 0,50;
* lokomotīvēm – 0,40.

**3.** Dzelzceļa kravu pārvadājumu tarifa “LDZ Cargo–01” 3.sadaļas 27.paragrāfs izteikts jaunā redakcijā:

## 27.§ Krava uz savām asīm

1. Pārvadāšanas maksu par ritošā sastāva pārvadājumu kā krava uz savām asīm (tukšie vagoni, izņemot vagonus, kas tiek piesūtīti faktiskai kravas iekraušanai vai nosūtīti pēc faktiskas kravas izkraušanas, pasažieru vagoni, elektrovilcienu un dīzeļvilcienu vagoni, celtņi, ceļa mašīnas, lokomotīves un citas iekārtas pārvadājamās pa dzelzceļu), aprēķina pēc Tarifa shēmas Nr.1 likmēm, piemērojot šādus koeficientus:

1.1. ritošajam sastāvam ar bruto masu līdz 35 tonnām, atkarībā no tarifa attāluma:

* no 1 km līdz 150 km – 0,50;
* no 151 km līdz 400 km – 0,58;
* no 401 km – 0,65;

1.2. ritošajam sastāvam ar bruto masu no 36 līdz 49 tonnām – 0,55;

1.3  ritošajam sastāvam ar bruto masu no 50 līdz 59 tonnām – 0,60;

1.4. ritošajam sastāvam ar bruto masu no 60 un vairāk tonnām – 0,70;

1.5. lokomotīvēm (par katru lokomotīves sekciju) – 0,85.